CELEX: 32018R1531
Language: hu
Date: 2018-10-10 00:00:00
Title: A Bizottság (EU) 2018/1531 végrehajtási rendelete (2018. október 10.) egyes áruk Kombinált Nómenklatúra szerinti besorolásáról

15.10.2018   
               
               
                  HU
               
               
                  Az Európai Unió Hivatalos Lapja
               
               
                  L 257/7
               
            
         A BIZOTTSÁG (EU) 2018/1531 VÉGREHAJTÁSI RENDELETE
         (2018. október 10.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a (2) oszlopban feltüntetett KN-kód alá kell besorolni a táblázat (3) oszlopában kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 10-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Buborékfólia-lemez típusú műanyagból készült, kör alakú, lapos, rugalmas árucikk, amelynek átmérője körülbelül 305 cm.
                        Az árucikket úszómedencék vagy pancsolómedencék takarójaként mutatják be, és rendeltetése, hogy a vizet optimális hőmérsékleten, a medencét pedig tiszta állapotban tartsa.
                        Lásd a képeket (*1).
                     
                     
                        3926 90 92 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3926 , a 3926 90  és a 3926 90 92  KN-kód szövege határozza meg.
                        Az árucikk 9506  vámtarifaszám alá, úszómedence vagy pancsolómedence alkatrészeként vagy tartozékaként történő besorolása kizárt, mert az árucikk nem azonosítható úgy, hogy a 95. Árucsoporthoz tartozó Megjegyzések 3. pontja értelmében kizárólag vagy elsősorban úszómedencékkel vagy pancsolómedencékkel való használatra alkalmas. Továbbá az árucikk nem tekinthető a 9506  vtsz. alá tartozó úszómedence vagy pancsolómedence alkatrészének vagy tartozékának, mivel sem az úszómedencék vagy pancsolómedencék működéséhez nem nélkülözhetetlen, sem speciális feladat elvégzésére nem teszi az ilyen medencéket alkalmassá, illetve nem szélesíti azok alkalmazási területét, vagy a fő funkciójukkal – az úszással vagy pancsolással – összefüggő további szolgáltatás nyújtását sem teszi lehetővé (lásd az Európai Unió Bíróságának 2011. június 16-i ítéletét, Unomedical, C-152/10, ECLI:EU:C:2011:402, 29. és 36. pont). Az úszó- vagy pancsolómedencét betakart állapotban nem lehet használni.
                        Az árucikk 3920  vagy a 3921  vtsz. alá tartozó „lapként, lemezként, filmként, fóliaként, szalagként és csíkként” való besorolása kizárt a 39. Árucsoporthoz tartozó Megjegyzések 10. pontja értelmében, mivel az árucikket kerek formára vágják, mintsem téglalap alakúra vágott vagy felvágatlan legyen.
                        Az árucikket ezért alkotóanyaga szerint a 3926 90 92  KN-kód alá műanyagból, lemezekből készült más áruként kell besorolni.
                     
                  
               
            
               (*1)  A képek csupán tájékoztató jellegűek.